***Tre muntre herrer i Roma*** er en norsk fortelling om en reise foretatt til Roma etter 2000 av journalist Jan E. Hansen, pater Kjell Arild Pollestad og professor i arkitektur Thomas Thiis-Evensen. Boken på knappe 180 sider, med skildringer ved de tre reisende, og mange fargebilder av Kim Eidem, utkom i 2005 på Gyldendal.

Bar della Rotonda foran Pantheon var deres kontor, ifølge Pollestad med grappa. Viktigheten av nok en fortelling fra Roma forklarte Hansen med at «[Roma] er verden, vi kommer alle derfra i en viss forstand», og
Eidem istemte at han derfor godt kunne lage 700 filmer om Roma.

Innhold
-------

Skyggeboksing foran Pantheon, mediterende foran Forum Romanum, fiskemiddag på Via della Conciliazione, samtaler med en torgkone. Om disse episodene sa NTB det er som om «[de tre] skildrer hverandre: Pater Pollestad skriver om hvordan journalist Hansen tar fri fra å være et barn av sin tid, mens arkitekt Thiis-Evensen løper forbi og peker på byer og gesimser og arkitektoniske snurrepiperier».

Film
----

Det er laget en film av fortelling, som ble sendt i tre episodene på 50 minutter hver og ble vist på NRK i januar og februar 2004 med undertittelen «lekne assosiasjoner og flaneringer i Den evige stad».

Den første anmeldelsen av filmen kom fra matskribenten *Kimmeridge* i Morgenbladet som nok mener hovedpersonene er for selvopptatte, og at det «å stå i veien for gjenstanden, råvaren, smaken, er en dødssynd i enhver formidlingssammenheng, der budbringeren faktisk ikke skal være budskapet».

Mottakelse
----------

Ifølge Trond Berg Eriksen, som selv hadde gitt ut Italiaboka «Sør for Alpene, nord for Po» med Thor Furulund i 1997 og «Reisen til Toscana» med Finn Graff i 2004, var den samtidig utgitte filmen fra 2004 en der de «sludret og fniste seg gjennom Den hellige stad». Berg Eriksen likte derimot kåseriene i boken (som altså utkom etter hans egen bok), men kunne ønske seg «et bilde av Roma uten herrenes påtrengende tilstedeværelse». 

> Tekstene er forbilledlige som kåserier, en glemt kunstart fra folkeopplysningens dager
> 
> 
> Trond Berg Eriksen i Morgenbladet, 10.6.2005
> 
> 

Anmelderen i Stavanger Aftenblad mente boken «stiller i lettvekterklassen, hvor den imidlertid klarer seg tålig bra», og at den nok var blitt best hvis Pollestad var eneste forfatter. Da Omdal selv foretok reisen,
fant han ingen av de tre reisende foran Pantheon, selv om Hansen hadde sagt «Det går ikke en dag uten at jeg ser Pantheon».

Oppfølger
---------

I juni 2006 ble både Thiis-Evensen og Hansen riddere av Italia.

Jan E. Hansen, som hadde skrevet «Drømmen om Roma» med Thor Furulund i 1992, utga i 2009 sin Roma-oppfølger «42 steder som skapte historie», mens Thomas Thiis-Evensen i 2009 utga «Roma: Syv vandringer» med Morten Krogvold.

Temareiser Fredrikstad der Jan E. Hansen er reiseleder, selger reiselivskonseptet *Tre muntre herrer* med egen DVD og de tre reisende som reiseledere.

Referanser
----------

1. 1 2 3  Gitte Johannessen (19.5.2005). «Komme hjem til Roma». *NTB*.
2. ↑  Bjørn Brøymer (15.2.2004). «Kim Eidem (30), filmprodusent. Fan av fantastiske Roma». *Aftenposten*.
3. ↑  Elisabeth Bie (9.2.2004). «TV-omtale: Krampaktig Roma-muntre». *Stavanger Aftenblad*.
4. ↑  Kimmeridge (13.2.2004). «Tråkke rundt i grøten». *Morgenbladet*.
5. ↑  Trond Berg Eriksen (10.6.2005). «Roma med et smil». *Morgenbladet*.
6. ↑  Sven Egil Omdal (31.5.2005). «Og bak herrene ser vi noe av Roma». *Stavanger Aftenblad*.
7. ↑  Sven Egil Omdal (30.9.2006). «Ibsen var her, og det samme var St. Peter». *Stavanger Aftenblad*.
8. ↑  «Il Presidente Napolitano ha conferito onorificenze dell'Ordine della Stella della Solidarietà Italiana, in occasione del 2 gugno - 60° Anniversario della Repubblica». Quirinale. Arkivert fra originalen 27. mai 2012.
9. ↑  «Muntre her i Roma». Tema Fredrikstadreiser. Arkivert fra originalen 15. mars 2011.